
CAIET DE SARCINI 
privind delegarea prin concesiune a gestiunii activităţii  ”Curăţarea şi transportul zăpezii de pe căile publice şi menţinerea în funcţiune a acestora pe timp de polei sau de îngheţ, din Orașul Breaza, Județul Prahova”
CAPITOLUL 1
Art.1 Informaţii despre Autoritatea Contractantă

BENEFICIARUL ACHIZIŢIEI:

Oraşul Breaza - C. I. F.: 2845486

Sediul social: oraş Breaza, str. Republicii Nr. 82B, jud Prahova, 
[bookmark: page3]Date de contact: tel/fax 02443405085/0244340428, e-mail contact@primariabreaza.ro

Art.2 Legislația aplicabilă
Prezentul caiet de sarcini a fost întocmit în baza legislaţiei în vigoare şi cu respectarea regulilor de bază precizate în caietul de sarcini-cadrul şi a regulamentului –cadrul al serviciului de salubrizare şi în conformitate cu:
-Legea nr.51/2006 a serviciilor comunitare de utilităţi publice republicată;
- Legea nr. 101/2006 a serviciului de salubrizare a localităţilor, republicată;
- Ordinul A.N.R.S.C. nr. 97/2025 privind aprobarea Regulamentului-cadru al serviciului de salubrizare a localităţilor;
- Ordinul A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare
- Ordinul A.N.R.S.C. nr. 98/2025 privind aprobarea Caietului de sarcini – cadru al serviciului de salubrizare a localităţilor;
- Hotărârea Guvernului nr. 867/2016 privind aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii;
- Legea nr. 98/2016 privind achiziţiile publice;
- Legea nr. 101/2016 privind remediile şi căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor;
-Hotărârea nr.18/2017 a Consiliului Local Breaza pentru aprobarea Regulamentului de organizare şi funcţionare a serviciului public de salubrizare din oraşul Breaza, modificată şi completată.
CAPITOLUL II
Art.3 Obiectul caietului de sarcini
(1)Prezentul caiet de sarcini stabilește condițiile de desfășurare a activității de ”Curăţarea şi transportul zăpezii de pe căile publice şi menţinerea în funcţiune a acestora pe timp de polei sau de îngheţ, din Orașul Breaza, Județul Prahova”, specifică serviciului de salubrizare, stabilind cerințele tehnice și organizatorice minimale necesare funcționării acestui serviciu în condiții de eficiență și siguranță.
(2)În sensul prezentului caiet de sarcini, unitatea administrativ teritorială orașul Breaza are calitatea de delegatar.
(3)Prezentul caiet de sarcini a fost elaborat spre a servi drept documentație tehnică și de referință în vederea stabilirii condițiilor specifice de desfășurare a activității de curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ, din Orașul Breaza, Județul Prahova ca activitate componentă  serviciului de salubrizare.
(4)Caietul de sarcini face parte integrantă din documentația necesară desfășurării activității curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ, din Orașul Breaza, Județul Prahova  și constituie ansamblul cerințelor tehnice de bază.
[bookmark: _Ref44680330](5)Prezentul caiet de sarcini conține specificațiile tehnice care definesc caracteristicile referitoare la nivelul calitativ, tehnic și de performanță, siguranța în exploatare, precum și sisteme de asigurare a calității, terminologie, condițiile pentru certificarea conformității cu standarde relevante sau altele asemenea.
(6)Termenii, expresiile și abrevierile utilizate sunt:
Art.4 Terminologie 
-autoritate competentă de reglementare - Autoritatea Naţională de Reglementare pentru Serviciile Comunitare de Utilităţi Publice, denumită în continuare A.N.R.S.C.;
-curăţarea zăpezii/gheţii - operaţiunea de îndepărtare a stratului de zăpadă sau de gheaţă depus pe suprafaţa carosabilă şi pietonală, în scopul asigurării deplasării vehiculelor şi pietonilor în condiţii de siguranţă;
-delegatar - calitatea pe care o are unitatea/subdiviziunea administrativ-teritorială, individual sau în asociere, prin asociaţia de dezvoltare intercomunitară, în procedura de atribuire pentru delegarea gestiunii activităţii/activităţilor de salubrizare şi în contractul de delegare;
-indicatori de performanţă - parametri ai serviciului de salubrizare, realizaţi de operatorul de servicii, pentru care se stabilesc niveluri minime de performanţă şi calitate, urmăriţi la nivelul operatorului;
-licenţă - conform prevederilor art. 12 lit. d) din Regulamentul privind acordarea licenţelor în domeniul serviciilor de utilităţi publice aflate în sfera de reglementare a Autorităţii Naţionale de Reglementare pentru Serviciile Comunitare de Utilităţi Publice aprobat prin Ordinul preşedintelui A.N.R.S.C. nr. 100/2023, cu modificările şi completările ulterioare;
- salubrizare - totalitatea operaţiunilor şi activităţilor necesare pentru păstrarea unui aspect salubru al localităţilor;


CAPITOLUL III Cerințe organizatorice minimale
Art.5 Obligații de serviciu public în prestarea serviciului și operarea infrastructurii aferente acestuia
(1)Operatorul are următoarele obligații de serviciu public:
a)prestarea activităților de salubrizare cu respectarea legislației, normelor, prescripțiilor și regulamentelor privind securitatea și sănătatea în muncă, situațiile de urgență, gospodărirea apelor, protecția mediului, urmărirea comportării construcțiilor în timpul exploatării, precum și cu respectarea tuturor obligațiilor sale care îi revin conform legii și/sau pe care și le-a asumat prin hotărârea de dare în administrare sau, după caz, prin contractul de delegare a gestiunii;
b)exploatarea, întreținerea și reparația instalațiilor și utilajelor cu personal propriu și/sau autorizat, în funcție de complexitatea instalației și de specificul locului de muncă;
c)elaborarea planurilor anuale de revizii și reparații executate cu forțe proprii și cu terți;
d)ținerea evidenței orelor de funcționare a autospecialelor, instalațiilor și utilajelor;
e)asigurarea personalului necesar pentru prestarea activităților asumate prin contractul de delegare;
asigurarea conducerii operative prin dispecerat, la solicitarea scrisă a delegatarului și cu recunoașterea costurilor aferente în tarif;
f)deținerea unei dotări proprii cu instalații și echipamente specifice necesare pentru prestarea activităților, în condițiile stabilite prin contract;
g)aplicarea metodelor performante de management, care să conducă la reducerea costurilor de operare, inclusiv prin aplicarea procedurilor concurențiale prevăzute de normele legale în vigoare privind achizițiile publice, și să asigure totodată respectarea cerințelor specifice din legislația privind protecția mediului.
(2)Operarotul are și alte obligații, după cum urmează:
a) utilajele de deszăpezire vor fi monitorizate prin GPS și vor fi dotate cu sistem electronic de cântărire (după caz);
b) parcul de maşini si utilaje specifice în vederea prestării serviciului la nivelul indicilor de performanţă stabiliţi, trebuie să se încadreze în normele europene;
c) ofertantul ce va fi stabilit câştigător va avea obligaţia de a prezenta cantitatea minimă de utilaje solicitate, înainte de semnarea contractului;
d) dotarea minimă solicitată de autoritatea contractantă privind deszăpezirea cuprinde:
-autoutilitară 8X4 cu lamă deszăpezire, cu dispozitiv pentru materiale antiderapante (sărăriță)-4 buc 
     -autoutilitară 3,5t sau 7,5t cu tracțiune integrală cu lamă și sărăriță – 4 buc (cu posibilitatea intrării pe străzi înguste)-4 buc
     -buldoexcavatoare cu lame-2 buc
     -freză/ utilaj pentru curățat trotuare-1 buc
     -autobasculate pentru evacuarea zăpezii (8X4)-2 buc .

 e) pe perioada sezonului rece, dotarea tehnică minimă impusă va fi folosită exclusiv acestui scop și se va afla în dotarea operatorului.

f) prestarea activității de salubrizare se va realiza astfel încât să se asigure:
-continuitatea activității, indiferent de anotimp, cu respectarea prevederilor contractuale; 
          -adaptarea regimului de prestare a activității la cerințele utilizatorului;
          -verificarea calității activității prestate;
          -respectarea instrucțiunilor/procedurilor interne de prestare a activității;
          -ținerea la zi a documentelor cu privire la prestarea activității;
          -respectarea regulamentului serviciului de salubrizare aprobat de delegatar;
          -prestarea activității pe baza principiilor de eficiență economică;
          -reînnoirea parcului auto, în condițiile prevăzute în contractul de delegare;
          -îndeplinirea indicatorilor de performanță corelați cu țintele/obiectivele asumate la nivel național, precum și a indicatorilor de performanță privind calitatea serviciului, aprobați de delegatar; 
           -asigurarea, pe toată durata de executare a activității, de personal calificat și în număr suficient.
(3) Să procedeze la înființarea punctului de lucru pe raza orașului Breaza.
Art.6 Obligațiile și îndatoririle personalului operativ
  (1) Personalul de deservire operativă se compune din toţi salariaţii operatorului care deservesc construcţiile, instalaţiile şi echipamentele specifice destinate prestării activității, având ca sarcină principală de serviciu exploatarea, întreţinerea, supravegherea şi asigurarea funcţionării acestora.
  (2) Subordonarea pe linie operativă şi tehnico-administrativă, precum şi obligaţiile, drepturile şi responsabilităţile personalului de deservire operativă se trec în fişa postului şi în procedurile operaţionale.
  (3) Locurile de muncă în care este necesară desfăşurarea activităţii se stabilesc de operator în procedurile proprii în funcţie de:
  a) gradul de periculozitate a instalaţiilor şi a procesului tehnologic;
  b) gradul de automatizare a instalaţiilor;
  c) gradul de siguranţă necesar în asigurarea serviciului;
  d) necesitatea supravegherii instalaţiilor şi procesului tehnologic.
  (4) În timpul prestării serviciului, personalul trebuie să asigure funcţionarea instalaţiilor, în conformitate cu regulamentele de exploatare sau manualele de operare, instrucţiunile/procedurile tehnice interne, graficele/diagramele de lucru şi dispoziţiile personalului ierarhic superior pe linie operativă sau tehnică-administrativă.
  (5) Prestarea activității specifice serviciului de salubrizare trebuie realizată astfel încât să se asigure:
  a) protejarea sănătăţii populaţiei;
  b) protecţia mediului înconjurător;
  c) menţinerea curăţeniei şi crearea unei estetici corespunzătoare a localităţilor;
  d) conservarea resurselor naturale prin valorificarea deşeurilor;
  e) atingerea tuturor indicatorilor de performanţă şi reducerea cantităţii de deşeuri eliminate la depozit;
[bookmark: _Toc167280815]  f) continuitatea serviciului. 
Art.7 Autorizații și licențe
Operatorul va obține și menține valabile pe toată perioada prestării activității:
a) licențele necesare pentru prestarea activităților specifice serviciului de salubrizare eliberate de A.N.R.S.C., în conformitate cu prevederile legale în vigoare;
b) orice alte permise, aprobări sau autorizații, inclusiv autorizația de mediu sau autorizația integrată de mediu, după caz.
[bookmark: _Toc167280816]Art.8 Personal și instructaj
-operatorul își va angaja propriul personal și va fi responsabil de comportamentul acestuia pe timpul desfășurării activității. Toți conducătorii auto și ceilalți angajați trebuie să dețină calificări relevante. Angajații vor fi instruiți în mod corespunzător și calificați pentru sarcinile lor, astfel încât echipamentele, instalațiile, mașinile și vehiculele utilizate să fie exploatate și întreținute în conformitate cu cerințele contractuale.
-pe toată durata derulării contractului de delegare, operatorul are obligația să prezinte, la solicitarea delegatarului, lista nominală cu personalul angajat pentru prestarea activității spefice de salubrizare, pe categorii de personal, cu specificarea specializărilor/calificărilor profesionale ale personalului de conducere și ale personalului de execuție și cu indicarea numărului de salariați angajați cu salariul minim brut pe țară garantat la plată.
-operatorul trebuie să poată, în orice moment, înlocui angajații în caz de concediu, boală sau alte indisponibilități. 
-operatorul va face cunoscut delegatarului persoana/persoanele din conducere desemnate să gestioneze și supravegheze prestarea activității în numele său. În absența, din orice motiv, a persoanei/persoanelor din conducere, trebuie nominalizați înlocuitorul/înlocuitorii. Personalul de conducere și înlocuitorii acestuia trebuie să aibă cunoștințe temeinice tehnice și trebuie să fie capabili să înțeleagă, să vorbească, să scrie și să citească în limba română.
-persoana cu responsabilități de conducere trebuie să fie autorizată/împuternicită să negocieze și să încheie acorduri cu delegatarul cu privire la executarea de lucrări și/sau servicii în legătură cu activitatea atribuită. Persoana cu responsabilități de conducere sau un reprezentant al operatorului împuternicit de aceasta trebuie să poată fi contactată și disponibilă să se prezente la locul convenit într-un termen rezonabil, în funcție de amploarea problemei, atunci când delegatarul solicită.
-periodic, operatorul va efectua, conform prevederilor legale în vigoare, instructaje pentru ca personalul să fie permanent la curent cu aspecte operaționale, situații de urgență, de protecție a mediului, de securitate și sănătate în muncă.
-în timpul executării serviciilor, personalului operatorului nu îi este permis să ceară sau să primească vreo formă de compensație sau gratificații din partea cetățenilor sau a altor producători de deșeuri în scopul extinderii sau îmbunătățirii calității serviciului. 
[bookmark: _Toc167280818]Art.9 Echipament de protecție 
(1)Operatorul este responsabil de asigurarea echipamentului de protecție și de desfășurarea tuturor operațiunilor și activităților în conformitate cu prevederile legale și normele privind sănătatea și securitatea în muncă. 
(2)Prevenirea situațiilor de urgență și măsurile de protecție vor fi asigurate și menținute conform prevederilor legale în vigoare.
[bookmark: _Toc167280819]Art.10 Sistemul de management integrat
[bookmark: _Hlk177726112](1)Operatorul va implementa un sistem de management calitate - mediu, conform cerințelor standardelor ISO 9001:2015 sau echivalent și ISO 14001:2015 sau echivalent.
(2)Fiecare sistem de management va acoperi în mod obligatoriu toate activitățile de salubrizare prestate de operator. 
(3)Operatorul trebuie să pună la dispoziția delegatarului, la cerere, toate procedurile, instrucțiunile de lucru, auditurile și rapoartele de evaluare, certificările și auditurile de supraveghere și recertificare aferente sistemului.
(4)Operatorul va avea în vedere la proiectarea sistemelor de management cerințele delegatarului privind raportarea datelor și informațiilor solicitate.
(5)Operatorul trebuie să se asigure că desfășoară toate activitățile în condițiile respectării standardelor de management al calității și de mediu și să ia măsuri pentru înlăturarea neconformităților.
[bookmark: _Toc167280822]Art.11 Monitorizarea activității
(1)Delegatarul are dreptul să monitorizeze continuitatea și calitatea activității prestate de operator, în condițiile prevăzute în contractul de delegare sau în hotărârea de dare în administrare, după caz.
(2) Operatorul are obligația să coopereze pe deplin cu delegatarul în scopul monitorizării și controlului activităților prestate și să permită delegatarului să inspecteze toate înregistrările și documentele, inclusiv cele contabile, în legătură cu activitatea/activitățile de salubrizare atribuită/e. 
(3) Operatorul are obligația să permită delegatarului să inspecteze toate instalațiile, echipamentele și vehiculele utilizate la prestarea activității/activităților de salubrizare atribuită/e.
(4) Pentru activitățile de salubrizare desfășurate pe căile publice, delegatarul va desemna persoane pentru recepția serviciilor executate. Recepția se va face zilnic, la sfârșitul programului de lucru, în prezența unui reprezentant al operatorului, încheindu-se proces verbal de recepție semnat de ambele părți. Reprezentantul delegatarului va nota observațiile sale în procesul verbal de recepție. În situația în care nu se realizează recepția serviciilor până la sfârșitul programului, se consideră că respectivele servicii au fost executate în condiții optime. Litigiile legate de recepția serviciilor se soluționează pe cale amiabilă în termen de 15 zile de la data apariției lor sau, în caz contrar, de către instanța de judecată competentă.
(5)Delegatarul va fi informat de către operator despre orice inspecție/control programată/programat de alte autorități și va putea participa la acestea.
[bookmark: _Toc167280825]Art.12 Sistemul informatic și baza de date a operațiunilor
(1)Operatorul are obligația să implementeze un sistem informatic și o bază electronică de date a operațiunilor desfășurate, unde vor fi înregistrate, stocate și procesate toate datele legate de activitatea acestuia.
Sistemul informatic trebuie să poată genera rapoarte zilnice, lunare, trimestriale și anuale prin agregarea și procesarea numărului mare de înregistrări primite zilnic pentru fiecare activitate a serviciului/obiectiv în parte și per total.
(2)Sistemul informatic și baza de date a operațiunilor vor fi implementate încă din perioada de mobilizare prevăzută de contractul de delegare a gestiunii/hotărârii de dare în administrare și trebuie să fie utilizabile la data începerii prestării activității/activităților.
(3)Operatorul este liber să aleagă soluțiile hardware și software de realizare a sistemului informatic, ținând seama de cerințele minime privind raportarea.
CAPITOLUL IV Obiectul și activitățile specifice
Art.13 Operatorul are permisiunea de a desfăşura activitatea de curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ, din Orașul Breaza, Județul Prahova, la obiectivele şi suprafeţele prevăzute în anexele la prezentul caiet de sarcini.
Art.14 Activitatea de curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ cuprinde următoarele operațiuni după cum urmează :	
- Curăţatul manual al zăpezii, gheţii şi poleiului
- Pluguitul;
- Combaterea mecanizată a gheţii şi poleiului;
- Curăţarea de zăpadă şi gheaţă a canalelor de scurgere de pe căile publice;
      - Încărcat şi transportat zăpada şi gheaţa.

Art.15 Prezentarea activităţilor aferente componentei de deszăpezire
15.1 Curăţatul manual al zăpezii, gheţii şi poleiului
15.1.1 Activitatea se desfăşoară ziua sau noaptea, în funcţie de necesitate.
15.1.2 Activitatea constă în următoarele operaţiuni:
-strângerea zăpezii în grămezi la distanţe de 10-20 m
-curăţarea manuală a gheţii și poleiului prin spargere sau tăiere
-împrăştierea manuală a materialelor antiderapante pe suprafaţă curată.
15.1.3 Prestaţia constă în strângerea zăpezii în grămezi la distanţe de 10-20 m, astfel încât să nu se stânjenească circulaţia auto sau pietonală, să nu fie afectate utilităţile domeniului public şi starea zonelor în care se intervine, urmând a fi transportată în cel mai scurt timp. 
15.1.4.	Curățarea manuala a zăpezii se execută pe trotuarele care nu se pretează ca dimensiuni sau acces intervenției mecanizate, la borduri, în stațiile mijloacelor de transport în comun aferente străzilor din zona autorizată, la guri de scurgere, treceri de pietoni, scări de acces, locuri de parcare, pe suprafeţe anexe ale spaţiilor de circulaţie, de odihnă şi de agrement, etc..
15.1.5 	Curăţarea manuală a gheţii și poleiului se execută prin spargere sau tăiere, cu dispozitive şi scule speciale și strângerea în grămezi, astfel încât să nu se stânjenească circulația auto sau pietonală şi să nu fie afectate utilităţile domeniului public.
15.1.6	 În cadrul acestei operaţii se va asigura degajarea gurilor de scurgere, astfel încât apa rezultată în urma topirii zăpezii să poată să se scurgă în sistemul de canalizare.
15.1.7 În cazul deteriorării zonelor pe care s-a intervenit, costurile pentru refacere vor fi suportate de către operator.
15.2 Pluguitul
15.2.1 Activitatea se desfăşoară ziua sau noaptea, în funcţie de necesitate.
15.2.2 Activitatea constă în îndepărtarea zăpezii de pe carosabil (străzi, alei, poduri) cu ajutorul plugurilor montate pe autovehicule.
15.2.3  Pluguitul se aplica pe străzi unde grosimea stratului de zăpada depăşeşte in general 7-8 cm, dar nu este recomandat pe străzi cu denivelări mari.
15.2.4  Arterele principale de circulaţie încadrate în grad de viabilitate I vor fi curățate și practicabile în termen de 1-2 ore de la încetarea ninsorii, cele încadrate în gradul de viabilitate II, în termen de 4-5 ore de la încetarea ninsorii.
15.2.5 Pentru pluguit vor acţiona utilaje/instalaţii/echipamente/vehicule (în funcţie de configuraţia respectivelor utilaje/de capabilitatea acestora de a executa simultan doar una sau mai multe tipuri de operaţiuni specifice).
15.3 Combaterea mecanizată a gheţii şi poleiului
15.3.1 Activitatea se face cu scopul măririi coeficientului de aderenţă al autovehiculelor faţă de drum, îndepărtarea sau prevenirea formării gheţii, poleiului sau zăpezii de pe suprafeţele de circulaţie si se desfăşoară în zona de autorizare, pe străzile prevăzute in anexă.
15.3.2 Prestaţia se face cu utilaje speciale şi se efectuează în special pe pante, poduri, în intersecţii, staţiile mijloacelor de transport în comun, pieţe, pe artere de circulaţie situate în apropierea cursurilor de apă ori a lacurilor, pe artere de circulaţie aglomerate
15.3.3 Activitatea constă în împrăştierea mecanizată a substanţelor antiderapante pe suprafeţele de circulaţie cu ajutorul dispozitivelor montate pe autospeciale/utilaje
15.3.4 Materialele antiderapante folosite vor fi conform normativelor în vigoare.La alegerea materialului antiderapant se va tine cont de starea carosabilului, natura îmbrăcămintei carosabilului, condiţiile meteo din timpul iernii pentru asigurarea unui grad de aderenţă optim şi o protecţie adecvată a carosabilului în conformitate cu specificaţiile normativelor în vigoare.
15.3.5  În cazul utilizării unor materiale antiderapante neconforme şi afectării sistemului rutier, aducerea la starea iniţială a acestuia este suportată de către operator.
15.3.6 Combaterea poleiului şi a înzăpezirii se face utilizând material antiderapant. Pentru perioada de iarnă estimată, programul aprovizionării cu material antiderapant (nisip, sare), se va întocmi avându-se în vedere prevederile „Normativ privind prevenirea şi combaterea înzăpezirii drumurilor publice” indicativ AND nr. 525- 2013, după cum urmează:
-35% din cantitatea necesară pâna la 15 noiembrie
-50% din cantitatea necesară pâna la 1 decembrie
-75% din cantitatea necesară pâna la 31 decembrie
-completarea până la 100%, în funcție de condițiile meteo și de stocuri
15.3.7(1) Materialul antiderapant, respectiv nisip trebuie să aibă granulozitate 0 - 8 mm. Condiţii tehnice ale materialului antiderapant (nisip):
· să fie curat;
· să fie aspru;
· limita granulometrică: 0 - 8 mm;
· procentul dimensiunilor 0 – 4 mm să se încadreze până la 35 % şi dimensiunile 4 - 8 mm să fie până la 65 %;
· procentul sub 1 mm să nu depăşească 10 %.
(2) În cazul în care s-a aglomerat sau a îngheţat în depozit înainte de folosire, materialul concasat va fi ciuruit.
(3) Sarea trebuie să fie industrial granulară conform STAS 2906/76.Sarea nu trebuie să conţină impurităţi mai mult de 4 %, umiditatea la depozitare să fie de max. 1
% şi să conţină un agent chimic, care să împiedice formarea de bulgări. Din punct de vedere granulometric sarea trebuie să se încadreze în limitele de 0 - 8 mm, având minimum 50 % dimensiunea sub 3 mm.
       (4) Sarea industrială granulară va fi depozitată în şoproane acoperite, protejate lateral împotriva acţiunii ploii şi viscolului şi acoperite cu materiale necorozive la acţiunea sării.
       (5) Materialul antiderapant se va răspândi cu un dozaj de 100 - 300 gr/mp în funcţie de grosimea gheţii şi de gradul de periculozitate al sectorului respectiv. Răspândirea materialului antiderapant se va executa mecanizat sau manual, asigurându-se o răspândire uniformă, pe toată lăţimea părţii carosabile. La răspândirea mecanizată se va folosi amestec de nisip şi sare 30-50% , iar la răspândirea manuala se va folosi amestec de material antiderapant şi sare 20-40 % .
      (6) Depozitul de materiale antiderapante și sare va fi de regulă construcţie acoperită, cu înălţime corespunzătoare pentru a permite manevrarea utilajelor şi mijloacelor de transport şi în cel mai rău caz când acestea nu există, vor fi amplasate pe platforme asfaltate, asigurate pentru scurgerea apelor şi acoperite cu un strat de emulsie.
 (7) Pe măsură ce stocurile de materiale scad la jumătate, acestea vor fi refăcute, în maximum 10 zile de la constatare, prin achiziționarea cantităților necesare.
     (8) Pe drumurile pietruite sau de pământ se acţioneaza numai cu materiale antiderapante (nisip fara sare).

15.4 Curăţarea de zăpadă si gheaţă a canalelor de scurgere de pe căile publice
15.4.1 Activitatea se desfăşoară ziua sau noaptea, în funcţie de necesitate.
15.4.2 Pentru colectarea apelor meteorice se foloseşte reţeaua de canalizare care este în exploatarea şi întreţinerea operatorului de apă şi canal.
15.4.3 Operatorul va curăţa de zăpadă-gheaţă canalele de scurgere de pe căile publice, pentru a se asigura scurgerea apei rezultate în urma topirii zăpezii.
15.4.4 Operatorul are obligaţia să încarce şi să transporte cantitatea de zăpadă colectată de pe raza oraşului Breaza şi să o descarce în locurile special amenajate.

15.5 Încărcat şi transportat zăpada şi gheaţa
15.5.1 Activitatea se desfăşoară ziua sau noaptea, în funcţie de necesitate, la comanda prin mijloace electronice de comunicare.
15.5.2 Activitatea constă în umplerea manuală/mecanizată a mijloacelor de transport cu zăpada si gheaţa rezultate din curăţarea căilor publice.
15.5.3 Încărcatul mecanizat si transportul zăpezii si ghetii se vor face cu vehicule adecvate, până la asigurarea condiţiilor optime de circulaţie rutieră si pietonală.
15.5.4 Topirea din timp a zăpezii şi a grămezilor de zăpadă din oraşe previne situatia în care zăpada se va topi de la sine, iar sistemul de scurgere-canalizare nu va mai putea susţine debitul mare de apă.

Art.16 Alte clauze
[bookmark: _Hlk189579105]Art.16.1 Căile publice rutiere pe care se execută curățarea mecanizată a zăpezii, incluzând trotuare, parcări și stațiile publice, sunt prevăzute în anexei nr.1.
Art.16.2 (1) Suprafața totală deszăpezită a căilor publice rutiere/trecere este de 526.884 mp/trecere din care:
-111.415 mp suprafața totală a căilor publice rutiere, cu grad de prioritate 1, pe care se execută curățarea mecanizată a zăpezii);
-  415.469 mp, suprafața totală a căilor publice rutiere, cu grad de prioritate 2,  pe care se execută curățarea mecanizată a zăpezii.
         (2) Căile publice rutiere cu grad de prioritate 1 cuprind toate arterele/străzile și podurile/pasajele  pe care circulă mijloacele de transport în comun, la care intervențiile de curățare a zăpezii trebuie să înceapă în cel mult o oră de apariția zăpezii, iar cele cu grad de prioritate 2, restul căilor publice rutiere.
        (3) Numărul total de zile/an în care se estimează că va ninge este de 6.
Art.16.3	(1) Operatorul are obligația de a presta operațiunea de curățare mecanizată a zăpezii de pe căile publice rutiere cu autospeciale/utilaje, deținute în proprietate, leasing sau care fac obiectul unor contracte de închiriere și/sau antecontracte de vânzare-cumpărare, conform necesarului prevăzut în anexa nr.6.
             (2) În oferta tehnică, ofertantul va prezenta o listă detaliată cu autospecialele/utilajele pe care le va utiliza în executarea operațiunii de curățare mecanizată a zăpezii și care vor rămâne în posesia/folosința sa după data încetării contractului de delegare, inclusiv dovezile privind modul de deținere al acestora, în caz contrar oferta fiind considerată neconformă.
	(3) Ofertantul va prezenta, în oferta tehnică, dovezile din care rezultă că autospecialele ofertate sunt deținute în proprietate, leasing financiar sau fac obiectul unor antecontracte de vânzare-cumpărare, în caz contrar oferta fiind considerată neconformă.
Art.16.4(1) Stațiile mijloacelor de transport în comun și refugiile pentru călători, la care se asigură curățarea manuală a zăpezii sunt prevăzute în anexa nr. 3.
             (2)Suprafața totală a stațiilor mijloacelor de transport în comun și a refugiilor pentru călători, deszăpezită manual/trecere este de 5299 mp/trecere.
Art.17.1(1)Trotuarele adiacente trecerilor de pietoni, unităților sanitare, unităților de învățământ și altor instituții publice de interes local și/sau național la care se asigură curățarea manuală a zăpezii sunt prevăzute în anexa nr. 4.
             (2)Suprafața totală a trotuarelor adiacente trecerilor de pietoni, inclusiv a trotuarelor adiacente instituțiilor de interes local și/sau național, deszăpezită manual/trecere este de 3757 mp/trecere.
Art.18(1) Operatorul are obligația de a transporta la spațiile de depozitare zăpada curățată de pe căile publice, la comanda autorității transmisă prin mijloace electronice de comunicare.
          (2)Amplasamentele spațiilor de depozitare a zăpezii rezultate din operațiunile de deszăpezire sunt prezentate în anexa nr.5.
          (3)Operatorul are obligația de a presta operațiunea de transport a zăpezii cu autospeciale, deținute în proprietate, leasing sau care fac obiectul unor contracte de închiriere și/sau antecontracte de vânzare-cumpărare.
          (4)În oferta tehnică, ofertantul va prezenta o listă detaliată cu autospecialele/utilajele pe care le va utiliza în executarea operațiunii de transport zăpadă și care vor rămâne în posesia/folosința sa după încetarea contractului de delegare, inclusiv dovezile privind modul de deținere al acestora,  în caz contrar oferta fiind considerată neconformă.
Art.19 (1)Căile publice rutiere ce trebuie menținute în funcțiune prin combaterea poleiului și a înghețului sunt prezentate în anexa nr.2.
           (2)Suprafața totală combatere polei pe căile publice rutiere este de 526.884. mp/trecere.
           (3)Suprafața totală combatere polei pe căile publice rutiere este de 3.161.304 mp/an . 
           (4)Operatorul are obligația de a presta operațiunile necesare pentru combaterea poleiului cu autospeciale/utilaje de împrăștiat material antiderapant, deținute în proprietate, leasing sau care fac obiectul unor contracte de închiriere și/sau antecontracte de vânzare-cumpărare.
           (5)În oferta tehnică, ofertantul va prezenta o listă detaliată cu autospecialele/utilajele pe care le va utiliza în executarea operațiunii de combatere a poleiului și a înghețului și care vor rămâne în posesia/folosința sa după încetarea contractului de delegare, inclusiv dovezile privind modul de deținere al acestora, în caz contrar oferta fiind considerată neconformă.
CAPITOLUL V Specificații tehnice

Art.20 Prestarea activităților de curăţare si transport a zăpezii de pe căile publice si menținerea in funcțiune a acestora pe timp de polei sau de îngheț se vor executa astfel încât activitățile să se poată organiza după un program bine stabilit cu eficiență și eficacitate.
Art.21 Confirmarea prestaţiilor aferente activităților de deszăpezire de pe căile publice se va face în baza următoarelor documente: planul de lucrări aprobat, fişele zilnice de lucru ce vor fi întocmite de operator și confirmate de autoritatea contractantă, proces verbal de recepţie, centralizator final cu orele lucrate pe fiecare tip de utilaj şi angajat, proces verbal cu străzile şi spaţiile pe care s-a intervenit, raport de constatare cu numărul de ore şi cantitatea de material antiderapant utilizat, fişi individuale de lucru, raport de schimb, raport monitorizare GPS, foi de parcurs, raport de intervenţie.
Art.22 Pentru asigurarea circulaţiei rutiere şi pietonale în condiţii de siguranţă în timpul iernii, operatorul va întocmi anual un program comun de acţiune cu autorităţile administraţiei publice locale, până la 1 octombrie, pentru acţiunile necesare privind deszăpezirea, prevenirea şi combaterea poleiului, care va cuprinde măsuri:
a) pregătitoare;
b) de prevenire a înzăpezirii şi măsuri de deszăpezire;
c) de prevenire şi combatere a poleiului.
Art.23 Autoritatea administraţiei publice locale, împreună cu operatorul, va lua măsurile de organizare a intervenţiilor pe timp de iarnă, care constau în:
  a) stabilirea nivelurilor de prioritate de intervenţie pe străzile din cadrul localităţii şi dotarea necesară deszăpezirii pe timp de iarnă;
  b) organizarea unităţilor operative de acţiune;
  c) întocmirea programului de pregătire şi acţiune operativă în timpul iernii.
Art.24 La nivelul unităţilor administrativ-teritoriale se va întocmi anual, până la data de 1 noiembrie, programul de pregătire şi acţiune operativă în timpul iernii, care va cuprinde cel puţin:
  a) centralizatorul materialelor antiderapante, al carburanţilor şi lubrifianţilor;
  b) centralizatorul utilajelor şi mijloacelor de deszăpezire, combatere polei şi încărcare a zăpezii;
 c) lista străzilor şi a tronsoanelor de străzi pe care se va acţiona;
 d) lista străzilor şi a tronsoanelor de străzi pe care se va acţiona cu prioritate;
 e) lista străzilor pe care se află obiective sociale (creşe, grădiniţe, cămine de bătrâni, staţii de salvare, spitale, unităţi de învăţământ);
 f) lista mijloacelor de comunicare;
 g) lista persoanelor responsabile de îndeplinirea programului, cu adresa şi numerele de telefon de la serviciu;
 i) lista staţiilor şi refugiilor de transport în comun;
 j) lista locaţiilor de depozitare a zăpezii;
 k) dispunerea spaţiilor pentru adunarea şi odihna personalului.
Art.25 (1) Evidenţa activităţilor se va ţine de către operator într-un registru special întocmit pentru această activitate şi denumit "jurnal de activitate pe timp de iarnă".  Jurnalul de activitate pe timp de iarnă se semnează de reprezentantul împuternicit al autorităţii contractante și constituie documentul primar de bază pentru verificarea activităţii şi decontarea activităților desfășurate.  
      (2)În cadrul jurnalului se vor trece cel puţin următoarele informații:  
	    a) numele şi prenumele dispecerului;
  b) data şi ora de începere a acţiunii pe fiecare utilaj/echipă în parte;
  c) data şi ora de terminare a acţiunii pe fiecare utilaj/echipă în parte;
  d) străzile pe care s-a acţionat;
  e) activitatea prestată;
  f) forţa de muncă utilizată;
  g) utilajele/echipele care au acţionat;
  h) materialele utilizate şi cantitatea acestora;
  i) temperatura exterioară;
  j) condiţiile hidrometeorologice;
  k) grosimea medie a stratului de zăpadă;
  l) semnătura dispecerului.
Art.26 Efectuare activității de deszăpezire a fost estimată pentru o perioadă cuprinsă între 10 – 30 zile calendaristice în timpul sezonului rece, în cadrul căreia se va acționa efectiv cu forță umană și/sau mecanizat, în funcție de necesități și de condițiile meteorologice. Operațiunile specifice se pot realiza atât ziua cât și noaptea, iar  perioada în care se vor efectua operațiunile specifice activității de deszăpezire și/sau durata efectivă pentru acțiunea cu forța umană/mecanizată pot varia în funcție de intensitatea precipitațiilor, precum și luând în considerare necesitatea de menţinere în stare practicabilă a tuturor arterelor de circulaţie și, după caz, a tuturor căilor de acces adiacente.
Art.27 Încărcarea, transportul, descărcarea şi depozitarea zăpezii/gheţii trebuie să se realizeze, de regulă la comandă. Autoritatea contractantă poate stabili şi alte intervale de timp în care operatorul trebuie să asigure deszăpezirea, în funcţie de importanţa străzilor, abundenţa cantităţii de zăpadă, dotarea cu mijloace tehnice şi umane etc., de regulă nu mai mult de 24 de ore.
Art.28 Se interzice depozitarea zăpezii pe trotuare, în intersecţii, spaţii verzi sau virane.

Art.29 Obiectivele pe care trebuie să le atingă serviciul public de deszăpezire sunt următoarele:
- îmbunătăţirea condiţiilor de viaţă ale cetăţenilor
- promovarea calităţii si eficienta activităţilor de deszăpezire
- dezvoltarea durabila a serviciului
- protecţia mediului înconjurător, cu evidenţierea măsurilor de protecţie a mediului pe etape de dezvoltare, in concordanta cu programul de adaptare la normele Uniunii Europene.
- gestionarea serviciului pe criterii de transparenţă, competitivitate si eficienţă. 

CAPITOLUL VI-Garanția de participare
Art.30 (1) Ofertanții sunt obligați să depună garanția de participare în valoare de 1% din valoarea estimată medie anuală a contractului, a cărei perioadă de valabilitate este cel puţin egală cu perioada de valabilitate a ofertei.
            (2) Garanţia de participare trebuie să fie irevocabilă, necondiţionată şi se constituie prin: 
    a) virament bancar; 
    b) instrumente de garantare emise în condiţiile legii astfel: 
    (i) scrisori de garanţie emise de instituţii de credit bancare din România sau din alt stat;
    (ii) scrisori de garanţie emise de instituţii financiare nebancare din România sau din alt stat pentru concesiunile de lucrări a căror valoare estimată este mai mică sau egală cu 40.000.000 lei fără TVA şi respectiv pentru concesiunile de servicii a căror valoare estimată este mai mică sau egală cu 7.000.000 lei fără TVA;
    (iii) asigurări de garanţii emise:
    -  fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz; 
    –  fie de societăţi de asigurare din state terţe prin sucursale autorizate în România de către Autoritatea de Supraveghere Financiară; 
    c) depunerea la casierie a unor sume în numerar dacă valoarea este mai mică de 5.000 lei.
            (3) Valabilitatea garanţiei de participare poate fi prelungită, în situaţii excepţionale care impun o astfel de prelungire, datorate extinderii neprevăzute a duratei procedurii de atribuire, în condiţiile legii.
CAPITOLUL VII Modul de prezentare a ofertei financiare și tehnice
Art.31(1) Oferta tehnică  prezintă: managementul și organizarea activității, care va cuprinde cel puțin: organigrama cuprinzînd posturile de lucru necesare derulării activității, atribuțiile specifice fiecărui post, mobilizarea si operationalizarea activităţii.  
         (2)  În oferta tehnică, ofertantul trebuie să prezinte un Plan de organizare a activităţii detaliat şi coerent, care să conţină cel puţin:
-modul de prezentare a necesarului de utilaje (vehicule cu prezentarea documentelor care atestă  standardul EURO și capacitatea de transport a fiecărui vehicul, echipamente, unelte, personal); de asemenea, toate utilajele autopropulsate care deservesc serviciul de deszăpezire se vor încadra în  clasele de poluare- EURO 2 - EURO 6
-organizarea activitatii  – conform informațiilor minime solicitate. 
        (3) De asemenea, Planul de organizare a activitatii trebuie sa cuprinda o descriere a procedurii aplicate si a modului de lucru utilizat. Ofertantul trebuie sa precizeze mijloacele si instalatiile puse la dispozitia acestei activităţi.
Art.32 Ofertantul va depune în cadrul ofertei tehnice:
-declarație pe proprie răspundere a ofertantului că acesta va respecta cerințele stipulate în Caietul de sarcini, Contract și anexele sale.
-declarație pe proprie răspundere a ofertantului că acesta respecta condițiile de mediu, sociale și cu privire la relațiile de muncă pe toată durata de îndeplinire a contractului de lucrări. În cazul unei asocieri, această declarație va fi asumată de toții membri asocierii.  
Art.33 Formularul de contract se va depune însoțit de eventuale propuneri de modificare a clauzelor contractuale specifice, propuneri care se vor accepta numai în măsura în care acestea nu vor fi în mod evident, dezavantajoase pentru autoritatea contractantă. 
Art.34 Ofertanţii vor întocmi propunerea tehnică şi financiară cu respectarea prevederilor stabilite în cadrul fişei de date a achiziţiei de servicii din cadrul documentatiei. Propunerea tehnică se va prezenta la rubrica special prevăzută în acest sens, respectiv "Documente de calificare şi propunere tehnică".
Art.35 Ofertanții trebuie să răspundă punctual la toate cerinţele cuprinse în prezentul caiet de sarcini şi să detalieze în cadrul propunerii tehnice modalitatea şi mijloacele concrete prin care serviciile ofertate îndeplinesc aceste cerinţe, astfel încât comisia de evaluare să aibă posibilitatea evaluării acesteia în mod obiectiv, prin raportare la informaţiile prezentate de ofertant şi cu respectarea prevederilor legale aplicabile.
Art.36 Propunerea tehnică se va întocmi într-o manieră organizată, astfel încât procesul de evaluare a ofertelor să permită identificarea facilă a corespondenţei informaţiilor cuprinse în ofertă cu specificaţiile tehnice din caietul de sarcini. Propunerea tehnică va cuprinde cel puţin elementele mentionate in cadrul fişei de date a achiziţiei, precum şi prezentarea în detaliu cu privire la serviciile ofertate, metodologiile şi tehnologiile de execuţie tehnologiile folosite, echipamentele şi software utilizate (în cazul sistemului informatic), precum si soluţiile tehnice propuse prin raportare la cerinţele stabilite în prezentul caiet de sarcini.
Art.37 Ofertanții vor prezenta dovezi din care să rezulte că autospecialele sunt deținute în proprietate, leasing financiar sau fac obiectul unor contracte de vânzare-cumpărare, în caz contrar oferta este considerată neconformă.
Art.38 Omisiunea sau neîndeplinirea corespunzătoare a oricărei dintre cerinţele prezentului caiet de sarcini poate conduce la respingerea ofertei ca neconformă, cu aplicarea în mod corespunzător a prevederilor legale aplicabile. Astfel, lipsa unui răspuns sau prezentarea unor descrieri nerelevante prin raportare la cerinţele prezentului caiet de sarcini, ori care nu demonstrează înţelegerea contextului şi obiectivelor/rezultatelor aşteptate în urma execuţiei contractului de atribuire a serviciului de deszăpezire poate conduce la respingerea ofertei. De asemenea, un simplu răspuns (afirmaţie) de confirmare din partea operatorului economic cu privire la respectarea cerinţelor din caietul de sarcini, fără precizarea exactă a modalităţii de îndeplinire, nu va fi acceptat. În acest sens se solicită din partea ofertantilor şi intră în răspundurea acestora prezentarea mijloacelor probante în sprijinul oricăror afirmaţii care se pot încadra în categoria exemplului anterior menţionat.
Art.39 Nerespectarea cerinţelor caietului de sarcini şi/sau absenţa din cadrul conţinutului propunerii tehnice a specificaţiilor minime stabilite pentru fiecare dintre serviciile solicitate poate atrage încadrarea ofertei ca fiind neconformă.
Art.40  Nivelul prețurilor și al tarifelor pentru plata privind activitățile pentru efectuarea serviciului public de deszăpezire se fundamentează pe baza costurilor de producție si exploatare, a costurilor de întreținere a amortismentelor aferente capitalului imobilizat în active corporale și necorporale, asigurări a ratelor pentru restituirea creditelor, a dobânzilor aferente împrumuturilor contractate, a obligațiilor ce derivă din contractul de atribuire și include o cotă pentru constituirea resurselor nccesare dezvoltării și modernizării infrastructurii edilitar urbane, precum și profitul operatorului.
Art.41 Pentru fiecare tarif ofertat va fi prezentată în mod obligatoriu fișa de fundamentare întocmită cu respectarea prevederilor legislației în vigoare.
Art.42 Tarifele solicitate de operator în cadrul ofertei trebuie să conducă la atingerea următoarelor obiective:
- asigurarea prestării serviciului de deszăpezire la nivelurile de calitate prin prezentul caiet de sarcini şi regulamentul de organizare şi funcţionare a serviciului, în scopul atingerii indicatorilor de performanţă stabiliţi;
 - realizarea unui raport calitate-cost cât mai eficient pentru autoritatea contractantă şi, respectiv, pentru utilizatorii serviciului, pe toată durata contratului;
- asigurarea funcţionării eficiente a serviciului de deszăpezire, precum şi a integrităţii bunurilor conexe acestuia aparţinând domeniului public şi privat al autorităţii contractante care sunt sau pot fi afectate de modul de prestare al serviciului, precum şi asigurarea protecţiei mediului.
Art.43 Anexele nr.1-11 fac parte din prezentul caiet de sarcini.

Intocmit
Viceprimar oraș Breaza-Necula Emanuel
Secretar general oraș-Goran Maria Cătălina


Preşedinte de şedinţă,                                                       Contrasemnează,

